एसपी के घर से अवैध हथियार बरामद  
पुलिस ने एसपी के घर से 2 AK 47 एक 12 बोर की राइफल एक 38 एमएम की रिवॉल्वर 25 पेटी विदेशी शराब और एक लाख रु नकद ज़ब्त किए हैं।
पंजाब के होशियारपुर के एसपी रणधीर सिंह उप्पल को 50 हज़ार रु रिश्वत लेते गिरफ्तार किया गया है। उप्पल ने रोपड़ के एक शख्स से ज़मीन के एक मामले में दो लाख रु की रिश्वत मांगी थी। रिपुदमन ओहरी नाम के इस शख्स ने विजिलेंस विभाग से एसपी उप्पल की शिकायत की थी जिसके बाद विजिलेंस की टीम ने जाल बिछाकर एसपी उप्पल को रिश्वत लेते हुए गिरफ्तार किया गया।   एसपी के अमृतसर के घर से भी पुलिस ने हथियार और विदेशी शराब का ज़खीरा बरामद किया है। पुलिस ने एसपी के घर से 2 AK 47 एक 12 बोर की राइफल एक 38 एमएम की रिवॉल्वर 25 पेटी विदेशी शराब और एक लाख रु नकद ज़ब्त किए हैं।